কলকাতা পৌরসংস্থা
ভারতীয় জাতীয়তাবাদী নেতা সুরেন্দ্রনাথ বন্দ্যোপাধ্যায়ের উদ্যোগে ১৯২২ সালে গণতান্ত্রিক সায়ত্ত্বশাসন সংস্থা হিসেবে কলকাতা পৌরসংস্থা প্রতিষ্ঠিত হয়। ১৯৪৭ সালে ভারত স্বাধীন হওয়ার পর ১৯৫১ ও ১৯৫৬ সালে দুই বার কর্পোরেশন আইন সংশোধন করা হয়েছিল। বর্তমান পৌরসংস্থাটি ১৯৮০ সালের সংশোধিত পৌর আইনের ভিত্তিতে পরিচালিত হয়। শোভন চট্টোপাধ্যায় কলকাতা পৌরসংস্থার বর্তমান মহানাগরিক।
জয়শ্রী গোস্বামী মহন্ত
জয়শ্রী গোস্বামী মহন্ত একজন ভারতীয় রাজনৈতিক নেত্রী তথা সাহিত্যিক। তিনি উচ্চ সদন রাজ্যসভাতে অসমকে প্রতিনিধিত্ব করেছেন। তিনি অসম গণ পরিষদের সদস্য এবং অসমের প্রাক্তন মুখ্যমন্ত্রী প্রফুল্ল কুমার মহন্তর পত্নী। তিনি অসমীয়া সাহিত্যের একজন লেখিকা তথা শিক্ষাবিদ হিসাবে পরিচিত। ২০১৮ সালে ভারত সরকার তাঁকে ভারতের চতুর্থ অসামরিক সম্মান পদ্মশ্রী প্রদান করে।